BAGIAN 8
Amun Kaluarga Pahari Kana Musibah
”Keleh keton hanjak atei, aloh metoh toh hong katika je hanjulo keton musti mangkeme pehe atei awi keton buah are macam tingkes.”
Pasti Pahari baupaya sakalepah ah mangat kaluarga Pahari sanang. Tapi, musibah te tau salenga dumah. Jituh pasti marusak kasanang Pahari. (Pangabar 9:11) Awi Hatalla pamasi, Iye manyadia pandohop akan itah mangat tau manaharep ah. Amun Pahari manumun prinsip-prinsip jituh, Pahari tuntang kaluarga akan ulih manaharep musibah, bahkan hong kaadaan je paling bahali.
1 PERCAYA DENGAN YEHOWA
NARAI KUAN ALKITAB: ’Manyarah kakare kikeh atei ketun akan Hatalla, awi Iye manantuani ketun.’ (1 Petrus 5:7) Santar mingat musibah te beken bara Hatalla. (Yakobus 1:13) Amun Pahari manukep Denga, Iye manenga cara je paling bahalap uka manaharep ah. (Yesaya 41:10) ’Tusuh hapus atei ketun aka, awi Iye eka kalindung itah.’
Pahari kea tau tahibur dengan mambasa tuntang balajar Alkitab genep andau. Hasil ah, Pahari tau mangkeme Yehowa mahibur Pahari bara kapehe. (2 Korintus 1:3, 4; Roma 15:4) Iye bajanji uka manenga Pahari ”kasanang bara Hatalla je manangkalau batas kaharatin itah”.
JE TAU PAHARI LALUS:
Badoa laku Yehowa manenga katanang atei tuntang pikiran
Mikir uras jalan balua bara masalah palus mintih je paling bahalap akan ketun
2 MAMERHATI KEBUTUHAN KABUAT TUNTANG KALUARGA PAHARI
NARAI KUAN ALKITAB: ”Oloh je bahalap budi basarae harajur haus dengan pangatawan; oloh pintar harati harajur nahuang mandino ajar.” (Sewut Salomo 18:15) Nggau uras informasi, narai je imerlu genep anggota kaluarga. Pander dengan ewen tuntang hining bua-buah kuan ewen.
Kilenampi amun tege kaluarga je matei? Ela mahamen mamparahan perasaan Pahari. Mingat, Yesus kea ”manangis”. (Yohanes 11:35; Pangabar 3:4) Sukup istirahat puna penting. (Markus 6:31) Maka, ketun tau purah manaharep masalah je babehat.
JE TAU PAHARI LALUS:
Keleh ranca-rancak mangesah taluh je kamean Pahari dengan kaluarga. Jadi, metuh tege musibah, ewen jadi patuh bapander dengan Pahari
Nggau pendapat bara uluh je puji manaharep masalah je sama
3 AMUN PERLU PANDOHOP, MANDER
NARAI KUAN ALKITAB: ”Ije biti sobat harajur baketep dengan kawale, tapi ije biti pahari omba mananggong kasusah.” (Sewut Salomo 17:17) Kare kawal Pahari handak mandohop Pahari, tapi ewen mungkin dia katawan je musti inggawi ewen. Ela mahamen mansuman akan ewen narai je Pahari merlu. (Sewut Salomo 12:25) Tuntang, nggau pandohop rohani bara uluh je paham Alkitab. Ewen tau manenga bimbingan bara Alkitab je tau mandohop Pahari.
Pahari tau kuat amun Pahari rancak bakawal dengan uluh-uluh je iman ah kuat tuntang percaya janjin Hatalla. Pahari kea tau tahibur amun Pahari mahibur uluh beken je mamerlu ah. Ngesah iman Pahari tuntang janjin Yehowa dengan ewen. Ranca-rancak mahibur uluh je naharep kasusah, tuntang tatap tukep dengan uluh je sinta tuntang peduli dengan Pahari.
JE TAU PAHARI LALUS:
Bapander dengan sobat tuntang narima pandohop ah
Dengan jujur, mander narai je puna imerlu awi Pahari
min_Latn bjn_Latn min_Latn bjn_Latn ind_Latn sun_Latn bjn_Latn jav_Latn min_Latn bjn_Latn min_Latn ind_Latn bjn_Latn jav_Latn bjn_Latn jav_Latn bjn_Latn bjn_Latn bjn_Latn jav_Latn sun_Latn zsm_Latn